…Կառավարությունները միմյանցից գաղտնի գնելով ժամանակի մեքենաներ` կարծում էին ահեղ զենքը միայն իրենց է պատկանում: Մամուլը շարունակում էր իր որսը զանազան սենսացիաների հետևից, առանց կասկածելու, որ մեծագույն սենսացիան լռության է մատնված: Երկու կողմերում շտապ կերպով նախատեսվում էր դավադրության, մեկի ծովային դեսանտը յուրացնում էր վերջին ինստրուկցիաները` հատուկ պայմաններում գործելու համար: Նախատեսվում էր ինտերվենտներին օգնության ուղարկել նորագույն տեխնիկայով զինված նրանց թոռներին: Նախատեսվում էր լրտեսական լայն ցանցի հիմնում «թշնամական» պետության մեջ, այն պայմանով, որ նրանք լավ իմանան թշնամու լեզուն, պատմությունը և այլն: Հետագա դեպքերի իմացությամբ նախատեսվում էր գաղափարական խոշոր ճակատամարտ, որտեղ ամեն մի քայլ նախօրոք հեղինակազրկելու էր հակառակորդ կառավարության հերթական կաբինետը: Մոտակա տասնամյակների օպոզիցիոն հայտնի գործիչները տեղափոխվեցին ներկա ժամանակ և կազմեցին հնարավոր ուժեղագույն օպոզիցիոն բլոկը: